ლიეტუვის მითოლოგია
ლიეტუვის მითოლოგია (ლიეტ. Lietuvių mitologija) — ლიეტუვური პოლითეიზმის მითოლოგია, ქრისტიანობამდელი ლიეტუველების რელიგია. სხვა ინდოევროპელების მსგავსად, ძველი ლიეტუველები ინარჩუნებდნენ პოლითეისტურ მითოლოგიასა და რელიგიურ სტრუქტურას. წინარექრისტიანულ ლიეტუვაში მითოლოგია იყო პოლითეისტური რელიგიის ნაწილი; გაქრისტიანების შემდეგ მითოლოგია ძირითადად ფოლკლორში, ჩვეულებებსა და სადღესასწაულო რიტუალებში შემორჩა. ლიეტუვის მითოლოგია ძალიან ახლოს არის ბალტიის სხვა ერების - პრუსიელების, ლატვიელების მითოლოგიასთან და ითვლება ბალტიის მითოლოგიის ნაწილად.